
Относно: Инвестиционно предложение (ИП) „Изграждане на обект за прозводствена и складова дейност /торова площадка/ в областта на селското стопанство“ в ПИ № 24308.71.5, с. Дъбован, общ. Гулянци, обл. Плевен.


УВАЖАЕМИ	ГОСПОДИН Л,

Във връзка с Ваше уведомление с вх. №  АО-1520/17.03.2026 г. и документация към него с вх. № АО-1520-1/24.03.2026 г. на РИОСВ – Плевен за ИП „Изграждане на обект за прозводствена и складова дейност /торова площадка/ в областта на селското стопанство“ в ПИ № 24308.71.5, с. Дъбован, общ. Гулянци, обл. Плевен, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., изм. и доп.) Ви уведомявам следното:
ИП за „Изграждане на обект за прозводствена и складова дейност /торова площадка/ в областта на селското стопанство“ в ПИ № 24308.71.5, с. Дъбован, общ. Гулянци, обл. Плевен попада в обхвата на чл. 2, ал. 2 от Наредбата за ОС.
ИП предвижда изграждане на водоплътна торова площадка за съхранение на твърда оборска тор, генерирана от съществуваща кравеферма в ПИ № 24308.73.1, с. Дъбован, община Гулянци, обл. Плевен (приложено е удостоверение за регистрация на животновъден обект от 2016 г. за 108 бр. говеда – крави, юници и телета). Съоръжението за временно съхранение (най-малко 6 месеца) на торовите маси ще се изгради в ПИ № 24308.71.5, с. Дъбован, община Гулянци. Торовата площадка ще е с капацитет от 250 до 850 куб. м торов отпад (според броя на отглежданите  животни, които към момента са 30, но се предвижда да достигнат 100 бр. говеда). Застроената площ ще е до 1400 кв. м. ПИ № 24308.71.5, с. Дъбован попада в устройствена зона 2Пп („Стопански дворове и производствени бази на селското стопанство“), съгласно одобрения и дейдстващ Общ устройствен план (ОУП) на община Гулянци. Имотът е с начин на трайно ползване (НТП) „За стопански двор“, урбанизирана територия, съгласно приложената Скица № 15-254791-19.02.2026 г. на АГКК. ИП е свързано с изменение на подробния устройствен план – план за застроване (ИПУП-ПЗ), с цел отреждане на имота „За производствени и складови дейности – торова площадка“. Устройствената зона, в която попада имотът, не подлежи на промяна. Събраната твърда тор, след съхранение за период от шест месеца (период за денитрификация), ще се използва за наторяване на земеделска  земя. Течната тор, която се генерира от кравефермата, ще се съхранява в съществуваща водоплътна шахта, изградена в ПИ № 24308.71.1, в който е животновъдният обект. Не се предвиждат захранване на имота с вода и електрозахранване на същия. Не се очаква образуване на производствени отпадъчни води. За третирането на битово-фекалните отпадъчни води по време на строителството ще се използва химическа тоалетна. ИП не е свързано с изграждане на нова или промяна на съществуващата пътна инфраструктура. 
Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците.
2. ИП не попада в границите на защитена територия по смисъла на Закона за защитените територии (ЗЗТ).
3. ИП попада изцяло в следната защитена зона, по смисъла на Закона за биологичното разнообразие (ЗБР):
- BG0000335 „Карабоаз“, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед № РД-289/31.03.2021 г. на МОСВ (обн. ДВ, бр. 46/2021 г.), изменена и допълнена със Заповед №РД-1061/07.11.2022 г. на МОСВ (обн. ДВ, бр. 90/11.11.2022 г.).
4. При извършената проверка за допустимост на ИП по реда на чл. 12, ал. 2, ал. 3 и ал. 5 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., изм. и доп.) се констатира, че:
- Реализацията на ИП е допустима спрямо режима на дейности в ЗЗ BG0000335 „Карабоаз“, определен от заповедта й за обявяване;
· Реализацията на ИП е допустима спрямо мерките за постигане на добро състояние на водите, определени в План за управление на речните басейни (ПУРБ) в Дунавски район 2022 – 2027 г. и спрямо План за управление на риска от наводнения (ПУРН) в Дунавски район 2022 – 2027 г. при спазване на мерките, посочени в т. 1.1.5. от становището на Басейнова дирекция „Дунавски район“ (изх. № ПУ-01-321-1/02.04.2026 г., вх. № АО-1520-3/03.04.2026 г. на РИОСВ – Плевен) и законовите изисквания, посочени в т. 2 от същото (Забрани и ограничения, предвидени в Закона за водите (ЗВ) по отношение на този вид инвестиционни предложения и/или въздействия в резултат от реализираното), в т.ч. спазване на приложимата процедура по реда на Закона за водите за водовземане от подземни води чрез съществуващи съоръжения.
Становището на Басейнова дирекция „Дунавски район“ е оповестено чрез поставяне на интернет страницата на Басейнова дирекция „Дунавски район“: 
http://www.bd-dunav.org

5. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (в защитени зони от мрежата Натура 2000, но в урбанизирана територия) и характера (изграждане на торова площадка) на заявеното ИП, при реализацията му няма вероятност от значително отрицателно въздействие върху защитена зона (ЗЗ) BG0000335 „Карабоаз“ по отношение на: 
· Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в ЗЗ;
· Трансформация на местообитания на видове, безпокойство или прогонване на видове, предмет на опазване;
· Нарушаване целостта и целите на опазване на защитената зона;
· Нарушаване кохерентността между съседни защитени зони;
· Не се очаква реализацията на ИП, заедно с други реализирани, одобрени или в процедура ИП/ППП в разглежданите защитени зони да предизвика значителни отрицателни кумулативни въздействия върху ЗЗ BG0000335 „Карабоаз“.
В тази връзка и на основание чл. 2, ал. 2 от Наредбата за ОС Ви уведомявам, че за така заявеното ИП за „Изграждане на обект за прозводствена и складова дейност /торова площадка/ в областта на селското стопанство“ в ПИ № 24308.71.5, с. Дъбован, общ. Гулянци, обл. Плевен преценката на компетентния орган е, че не е необходимо провеждане на процедура по реда на Глава втора от Наредбата за ОС. 
Настоящото писмо се отнася само за заявените параметри на ИП и не отменя необходимостта от получаване на съгласувания или разрешителни, предвидени в други закони и подзаконови нормативни актове. 
При всички случаи на промяна в параметрите на ИП или на някои от обстоятелствата, при които е издадено настоящото писмо, възложителят е длъжен да уведоми незабавно компетентния орган за промените.




С уважение, 

